Diari Oficial de la Generalitat Valenciana


Sumari del DOGV 9397, del 03-08-2022 (2022/7076)

RESOLUCIÓ de 21 de juliol de 2022, de la directora general de Planificació, Eficiència Tecnològica i Atenció al Pacient de la Conselleria de Sanitat Universal i Salut Pública, per la qual es concedeixen i es dona publicitat a les subvencions destinades a finançar programes d'ajuda mútua i autoajuda, relacionats amb la millora de la qualitat de vida dels i de les pacients a la Comunitat Valenciana, convocades per Resolució de 24 de març de 2022, de la Conselleria de Sanitat Universal i Salut Pública.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9397

Data del DOGV
:   03-08-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7076


Data del document
:   21-07-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 21 de juliol de 2022, de la directora general de Planificació, Eficiència Tecnològica i Atenció al Pacient de la Conselleria de Sanitat Universal i Salut Pública, per la qual es concedeixen i es dona publicitat a les subvencions destinades a finançar programes d'ajuda mútua i autoajuda, relacionats amb la millora de la qualitat de vida dels i de les pacients a la Comunitat Valenciana, convocades per Resolució de 24 de març de 2022, de la Conselleria de Sanitat Universal i Salut Pública.  
  
 [2022/7076]  
  
Per l'Ordre 1/2022, de 16 de febrer, de la Conselleria de Sanitat Universal i Salut Pública, s'aproven les bases reguladores de les subvencions destinades a finançar programes d'ajuda mútua i autoajuda relacionats amb la millora de la qualitat de vida dels pacients i de les pacients a la Comunitat Valenciana (d'ara en avant, Ordre 1/2022).  
Per la Resolució de 24 de març de 2022, de la consellera de Sanitat Universal i Salut Pública, es convoquen subvencions destinades a finançar programes d'ajuda mútua i autoajuda relacionats amb la millora de la qualitat de vida dels pacients i de les pacients a la Comunitat Valenciana.  
La comissió de valoració, constituïda conforme s'estableix en la base desena de l'Ordre 1/2022, ha procedit a l'examen i valoració dels projectes presentats, d'acord amb els criteris de valoració establits en la base tretzena de l'esmentada ordre, i a l'emissió de l'informe corresponent, i ha elevat a l'òrgan instructor una proposta de resolució d'adjudicació provisional en data 30 de juny de 2022.  
D'acord amb el contingut de l'informe de la comissió de valoració i en compliment del que s'estableix en la base desena de l'Ordre 1/2022, la Direcció General de Planificació, Eficiència Tecnològica i Atenció al Pacient formula una resolució d'adjudicació provisional (Resolució de data 30.06.2022), complint el tràmit d'audiència previst en l'esmentada base.  
La comissió de valoració en la sessió de 15 de juliol de 2022 resol les al·legacions presentades i emet un informe d'adjudicació definitiva.  
  
L'òrgan competent per a dictar les resolucions de concessió serà la persona titular de la direcció general amb competències en matèria d'atenció al pacient, que actuarà per delegació de la persona titular de la conselleria amb competències en matèria de sanitat, de conformitat amb l'article 160.5 de la Llei 1/2015, de 6 de febrer, segons el que s'estableix en el pronunciament tercer i base onzena de l'Ordre 1/2022, així com en l'article 10 de la Resolució de convocatòria de 24 de març de 2022.  
  
De conformitat amb el que es preveu en l'article 15 del Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública, la Direcció General de Planificació, Eficiència Tecnològica i Atenció al Pacient, sota la dependència de la Secretaria Autonòmica d'Eficiència i Tecnologia Sanitària, exerceix, entre altres, les competències en matèria d'atenció al pacient.  
En virtut de la competència atribuïda en el punt 3 de la base desena de l'Ordre 1/2022 i l'article 8 de la resolució de convocatòria de 24 de març de 2022, i d'acord amb la proposta de la comissió de valoració en la sessió de 15 de juliol, resolc:  
  
Primer  
Concedir subvencions a les entitats indicades en l'annex I i per les quanties que en aquest es determinen. Les ajudes seran finançades amb càrrec al programa pressupostari 411.60, Planificació i atenció al pacient, de la Direcció General de Planificació, Eficiència Tecnològica i Atenció al Pacient, aplicació 85.31.28.275.847.43.9, línia de subvenció S3225.000, per un import total màxim de tres milions d'euros (3.000.000 €).  
  
Segon  
L'ordenació del pagament de les subvencions es realitzarà en els termes establits en l'article 11 de l'esmentada resolució de convocatòria de 24 de març de 2022 i en l'article 44.8.c de la Llei 8/2021, de 30 de desembre, de pressupostos de la Generalitat per a l'exercici 2022, i es lliurarà immediatament, una vegada concedides, el 60 per cent de l'import, i el 40 per cent restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
  
Tercer  
S'haurà de complir amb les obligacions de publicitat derivades del que es disposa en els articles 4 i 5 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana, en el capítol 2 de la Llei 19/2013, de 9 de desembre, de transparència, accés a la informació pública i bon govern, i en l'article 18 de la Llei 38/2003, de 17 de novembre, general de subvencions.   
  
Aquesta informació podrà publicar-se en el portal web de l'entitat o bé a través de la plataforma TEP - Transparència entitats privades, de GVA Oberta (https://gvaobert.gva.es/tep).  
  
Contra la present resolució, que posa fi a la via administrativa, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es podrà interposar un recurs potestatiu de reposició davant del mateix òrgan que l'ha dictada, en el termini d'un mes a comptar de l'endemà de ser publicada, o bé directament un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l'endemà de la publicació, de conformitat amb el que es disposa en l'article 46 de la Llei 29/1988, de 13 de juliol, reguladora de la jurisdicció contenciosa administrativa.  
  
  
Valencia, 21 de juliol de 2022.- La directora general de Planificació, Eficiència Tecnològica i Atenció al Pacient: María Llanos Cuenca González